**Forsøg - Cirkulation af væsker med forskellig temperatur og salinitet**

C*irkulation* kan drives af forskelle i massefylde af koldt og varmt vand samt saltholdigt og ferskt vand. I dette forsøg skal du undersøge cirkulationen af *koldt saltholdigt* vand og *varmt ferskt* vand.

**Hypotese**

Hvilken af de to væsker, *koldt saltholdigt* vand eller *varmt ferskt* vand) vil lægge sig nederst? Forklar.

**Materialer**

|  |  |
| --- | --- |
| Cirkulations-kar med skilleplade | Køkkensalt |
| Dyppekoger | Isterninger |
| Rød og blå frugtfarve |  |

**Procedure**

1. Karret fyldes med køligt vand fra vandhanen.
2. Skillepladen (med hullet nederst) indsættes i rillen i det ene hjørne af karet. Det lille rum, der herved dannes, fyldes med isterninger.
3. I den anden ende af karret nedsænkes en dyppekoger.
4. I den ende af karret, hvor isterningerne ligger, hældes køligt vand, hvor der er opløst salt og blåt farvestof. Vandet vil begynde at løbe ud i karet via det lille hul i bunden af skillepladen.
5. I den anden ende af karret, hvor dyppekogeren er placeret, hældes køligt vand tilsat rødt farvestof.
6. HUSK: Tag fotos af opstillingen og resultatet.

**Analyse**

1. Hvordan ligger det saltholdige kølige vand i forhold til det varme ferske vand i karret?

**Konklusion**

Er jeres hypotese i overensstemmelse med testresultatet?

**Perspektivering**

Inddrag processerne fra forsøget om cirkulation af væsker til at forklare principperne i det overordnede klimasystem (Trykdannelse - Globale vindsystem, havstrømme).